
JUMUAH KE AADAAB 

(Qur-aan Aur Saheeh Ahaadees Ki Raushni Mein). 


Taaleef : Abu Al-Hasan Al-Hindi (Hafizahullaah) 


Jumuah Ke Ta'lluq Se Allaah Ta'aalaa Farmaate Hain : 

"Aye Woh Logon Jo Eemaan Laaye Ho ! Jab Jumuah Ke Din Namaaz 
Ki Azaan Dee Jaaye Tou Turn Allaah Ke Zikr Ki Taraf Daud Pado Aur 
Khareed Wa Farokht (Ya'ni Tijaarat/Business) Chhord Do. Yeh 

Tumhaare Haq Mein Bohat Hi Behtar Hai AgarTum Jaantey Ho." 

[Soorah Al-Jumuah, Aayat: 09] 


JUMUAH KE DIN KI FAZEELAT. 

Yeh maloom hona zaroori hai ke musalmaan ki saari zindagi Allaah 
ta'aalaa ki ibaadat hai, aur uske liye koi aisa din nahi jo ibaadat ke 
liye khaas ho, Musalmaan shakhs har waqt Allaah ta'aalaa ki 
ibaadat mein mashghool (busy) rehta hai, 

lekin Allaah ta'aalaa ne is Ummat-e-Muhammadiyyah (;&&) ke liye 

ek din makhsoos (khaas) kiya hai, aur woh haftey ke saaton mein 
afzal tareen din hai jisey jumuah ka din kaha jaata hai, iski fazeelat 
mein kayee ek Ahaadees aayi hai. 


1 | Page 














To Download Islaamic PDFs, search Ibn Aadam Archive on Google. 

Abu Hurairah (Raziyallaahu Anhu) bayaan karte hain ke, 

Rasoo! Allaah (;&&) ne farmaaya : 

"Hum sab se aakhri hai, aur Roz-e-Qiyaamat se aagey hongey, 
unhein hum se pehle kitaab dee gayi aur hum unke ba'd, yeh woh 
din hai jis mein unho ne ikhtelaaf kiya, Allaah ta'aalaa ne is mein 
humein hidaayat dee, kal yahoodiyon ka hai aur uske ba'd waala 
Eesaaiyon ke liye hai." [Saheeh Al-Bukhaari: 487] 

Aur doosri rivaayat mein Nabi (;&&) ne farmaaya : 

"Sab se behtareen din jis mein sooraj tuloo hota hai woh Jumuah 
ka din hai, us mein Aadam (Alaihissalaam) paida kiye gaye, aur usi 
din Jannat mein daakhil kiye gaye aur isi din use nikaaley gaye." 

[Saheeh Muslim : 1410] 

Taariq Bin Shihaab bayaan karte hain ke ek yahoodi ne Umar 
(Raziyallaahu Anhu) se kaha: Aye Ameerul Mumineen agar hum par 
yeh aayat naazil hoti : 

"Aaj ke din mai ne tumhaare liye Deen ko mukammal kardiya aur 

turn par apni Ni'mat ko poora kardiya, aur tumhaare liye Islaam ko 
deen hone par raazi hogaya." [Al-Maaidah : 3] 

Hum is din ko Eid ka tehwaar banaa letey, tou Umar (Raziyallaahu 
Anhu) ne farmaaya: Mai jaanta hoon ke kis din naazil huyi, 

yeh aayat Arafah ke din mein Jumuah waale din naazil huyi thi." 

[Saheeh Al-Bukhaari: 6726] 

Is din ke ajar wa sawaab ke bayaan ke mutalliq yeh hadees jisey 
Muslim (Rahimahullaah) ne Abu Hurairah (Raziyallaahu Anhu) se bayaan 

kiya hai ke, Nabi (;&!&) ne farmaaya : 

"Namaaz Panchgaanah aur Jumuah doosre Jumuah tak in donon ke 
darmiyaan gunaahon ka kaffaara hai jab tak kabeera gunaah ka 
irtekaab na kiya jaaye." [Saheeh Muslim, Hadees : 342] 

Aur Abu Hurairah bayaan karte hain ke Rasool Allaah ne farmaaya : 

"Jab Jumuah ka din hota hai tou masjid ke har darwaazey par 
farishtey khadey hokar pehle aaney waale ko pehle likhte hain, aur 
jab imaam baith jaaye tou woh apne register lapeyt kar zikr sunne 
aajatey hain. Sab se pehle aaney waala shakhs uski tarah hai jis ne 
Oont qurbaan kiya ho, 

aur uske ba'd uski tarah jis ne Gaaye qurbaan kee aur uske ba'd jis 
ne Meyndha qurbaan kiya hai, phir woh jis ne Murghi qurbaan kee 
ho phir jis ne Anda qurbaan kiya ho." 

[Saheeh Al-Bukhaari: 1461] 

JUMUAH Kl NAMAAZ KO JAANEY KE AADAAB 

Raavi-e-Hadees Salmaan Al-Faarisi (Raziyallaahu Anhu), 

Nabi (ft&) Ne Farmaaya: "Jo Shakhs Jumuah Ke Din Ghusl Kare Aur 

Khoob Achchi Tarah Se Paaki Haasil Kare Aur Teyl (Hair oil) Istemaal 
Kare Ya Ghar Mein Jo Khushbu Mayassar Ho Istimaal Kare Phir 
Namaaz Jumuah Ke Liye Nikley Aur Masjid Mein Pohanch Kar Do (2) 
Aadmiyon Ke Darmiyaan Na Ghusey, Phir Jitni Ho Sakey Nafal 
(Namaaz) Padhey Aur Jab Imaam Khutbah Shuru' Karey Tou 
Khaamosh Sunta Rahey 

Tou Uske Liye Is Jumuah Se Lekar Doosrey Jumuah Tak 
Saarey Gunaah Muaaf Kardiye Jaatey Ham." 

[Saheeh Al-Bukhaari, Kitaab-ul-Jumuah, Hadees : 883] 

JUMUAH CHHORD NE PAR VAEED. 

1. Raavi-e-Hadees Abdullaah Bin Umar (Raziyallaahu Anhu) Aur Abu 
Hurairah (Raziyallaahu Anhu), 

Unho Ne Rasool Allaah (;£!,$&) Se Suna Ke Farmaate The Apne 
Mimbar Ki Lakdiyon Par Ke, 

"Log Jumuah Ke Chhord Deney Se Baaz Aaey Nahin Tou Allaah 
Ta'aaLaa Un Ke Dilon Par Muhar Kar Dega Ke Woh Ghaafilon Mein 
Se Ho Jaaengey." [Saheeh Muslim, Hadees : 2002 or 865] 

4 | Page 













To Download Islaamic PDFs, search Ibn Aadam Archive on Google. 

2. Raavi-e-Hadees Abu Ja'd Az-Zamriy (Raziyaiiaahu Anhu), 

Rasoo! Allaah Ne Farmaaya: 

"Jo Shakhs Ghaflat Aur Sustee Se Teen (3) Jumuah Chhord Dey 
Allaah Ta'aalaa Us Ke Dil Par Muhar Laga Deta Hai." 

[Sunan Abu Daawood, Hadees (Hasan Saheeh) : 1052] 

FAAEDAH: "Dil Par Muhar Lag Jaana" Bohat Bad-Naseebi, 
Mehroomi Aur Sazaa Hai Ke Insaan Neki Aur Khair Ki Taufeeq Se 
Mehroom Ho Jaata Hai. Isliye Bandey Ko Fauran Apni Islaah Aur 
Taubah Kami Chaahiye. 

JUMUAH KI NAMAAZ KE KUCH AHKAAMAAT 

Raavi-e-Hadees Ibn Abbaas (Raziyaiiaahu Anhu), 

Rasool Allaah Ne Farmaaya : 

"Yaqeenan Yeh Eid Ka Din Hai Jo Allaah Ne Musalmaanon Ke Liye 
Muqarrar Kiya Hai, Lihaazaa Jo Shakhs Jumuah Padhne Aaye, 

1. Usey Chaahiye Ke Ghusl Karke Aaye. 

2. Agar Khushbu (Perfume) Maujood Ho Tou Lagaa Ley Aur 

3. Miswaak Zaroor Kiya Karo." [Sunan Ibn Maajah, Hadees (Hasan) : 1908] 

FAAEDAH: Miswaak Ka Aam Namaazon Ke Liye Bhi Ehtimaam Kama 
Chaahiye. Jumuah Ke Liye Zyaada Tavajjah Se Miswaak Ka Khayaal 
Rakhna Chaahiye Kyunke Miswaak Ka Tahaarat Aur Safaayi Se Khaas 
Ta'lluq Hai. 

KHAAS JUMUAH KE DIN NABI PAR 
DUROOD BHEJNA. 

Aus Bin Aus (Raziyaiiaahu Anhu) Bayaan Karte Hain Ke, 

Rasool Allaah Ne Farmaaya : 

"Tumhaare Afzal Ayyaam (Dinon) Mein Se Jumuah Ka Din Hai. 

Is Mein Aadam (Alaihissaiaam) Paida Kiye Gaye, Usi Mein Unki Rooh 
Qabz Ki Gayi, Usi Mein Nafkhah (Doosri Baar Soor Phoonkna) Hai 
Aur Usi Mein Sa'qah Hai (Pehli Baar Soor Phoonkna, Jis Se Tamaam 
Bani Aadam Halaak Ho Jaaengey.) 

So Us Din Mein Mujh Par Zyaada Durood Padha Karo Kyun Ke 
Tumhaara Durood Mujh Par Pesh Kiya Jaata Hai." Sahaaba Ne 
Poocha: Aye Allaah Ke Rasool ! Hamaara Durood Aap Par Kyoon Kar 
Pesh Kiya Jaayega Haalaan Ke Aap Boseeda Ho Chukey Hongey. (Ya'ni 
Aap Ka Jism.) 

Tou Nabi (fy&) Ne Farmaaya: "Allaah Azza Vajal Ne Zameen Par 
Ambiya Ke Jism Haraam Kar Diye Hain." 

FAAEDAH: Yeh Barzakhi (Qabar Ke Andar Ka) Mas-Ala Hai Is Par Koi 
Guftagu Karne Ki Zaroorat Nahi, Nabi (A&) Ne Farmaa Diya Bas 
Humein Wahi Kaafi Hai Aur Usi Par Eemaan Laana Hai. 

[Sunan Abu Daawood, Hadees (Saheeh) : 1047] 

JUMUAH MUBAARAK KEHNA KAISA HAI ? 

1. Raavi-e-Hadees Jaabir (Raziyaiiaahu Anhu), 

Unho Ne Kaha Ke Rasool Allaah Jab Khutba Padhtey Tou Aap Ki 
Aankhein Surkh (Red) Ho Jaati Aur Aawaaz Buland Ho Jaati Aur 

Ghussa Zyaada Ho Jaata Goya Woh Ek Aisey Lashkar Se Daraaney 
Waaley The Ke Subah Shaam Aaya Aur Farmaate The 

"Main Aur Qiyaamat Yoon Bheja Gaya Hoon. Aur Aap Ne Kalma Ki 
Aur Beech Ki Ungli Milaatey Aur Kehte : 

"Allaah Ki Ta'reef Ke Ba'd Jaano Ke Har Baat Se Behtar Allaah Ki 
Kitaab Hai Aur Har Chaal Se Behtar Muhammad Ki Chaal Hai. 

Aur Sab Kaamon Se Burey Naye Kaam Hain (Deen Mein) Aur Har 
Naya Kaam (Deen Mein) Gumraahi Hai. [Saheeh Muslim : 2005 ] 

2. Aur Shaikh Saalih Al-Fauzaan Ne Kaha : 

"Jumuah Mubaarak Kehna Bida't Hai Aur Allaah Ne Is Baarey Mein 
Koi Daleel Nahi Bheji." [Albaidha.Net, Topic on Saying Jumuah Mubaarak] 

VAZAAHAT: Jab Rasool Allaah Ne Jumuah Mubaarak Nahi 

Kaha Aur Na Sahaabah Ne Tou Humein Woh Amal Nahi Kama Hai Jis 
ko Rasool Allaah Ne Aur Sahaaba Ne Nahi Kiya Aur Woh Hum Se 

Zyaada Deen Ko Jaanney Waale The. 

Yeh Allaah Ka Deen Hai Hamaari Jaagir Nahi Ke Jo Dil Mein Aaya 
Woh Deen Ke Naam Se Karein. 

JIS KO JUMUAH Kl EK RAKAT MILEY. 

Abu Hurairah (Raziyaiiaahu Anhu) Se Rivaayat Hai Ke, 

Nabi ) Ne Farmaaya : 

"Jisey Jumuah Ki Ek Rakat Miley, Woh Uske Saath Doosri Milaaley." 

FAAEDAH: 1. Jo Shakhs Kisi Vajah Se Jumuah Ki Namaaz Mein 
Barwaqt Na Pohanch Sakey Usey Agar Ek Rakat Imaam Ke Saath 
Mil Gayi Tou Uski Woh Namaaz Jumuah Ki Shumaar Hogi, Isliye 
Usey Sirf Ek Rakat Mazeed Padhkar Salaam Pher Dena Chaahiye. 

2. Is Mein Ishaara Hai Ke Agar Ek Rakat Se Kam Miley Tou Uski 
Jumuah Ki Namaaz Nahi Hoti Tab Usey Zuhr Ki Namaaz Ke Chaar 
Rakat Padhni Chaahiye. [Sunan Ibn Maajah, Hadees (Saheeh) : 1121 ] 

3. Ibn Umar (Raziyaiiaahu Anhu) Se Rivaayat Hai, 

Rasool Allaah ( ) Ne Farmaaya: 

"Jisey Jumuah Ki Namaaz Ya Kisi Aur Namaaz Ki Ek Raka't Mil Gayi, 
Usey Woh Namaaz Mil Gayi." 

FAAEDAH: Is Ka Mafhoom Yeh Hai Ke Jisey Jamaat Ke Saath Ek Rakat 
Mil Gayi Tou Woh Jamaat Ke Sawaab Se Mahroom Nahi Raha, 

Doosra Yeh Hai Ke Agar Ek Rakat Waqt Ke Andar Padhli, Phir Waqt 
Khatm Hogaya Tou Woh Namaaz Qazaa Nahi Hui, 

Maslan: Fajr Ki Ek Rakat Padhi Thi Ke Sooraj Nikal Gaya Ho Ya Asr 
Ki Ek Rakat Padhi Thi Ke Sooraj Doob Gaya Ho, 

Is Soorat Mein Usey Apni Namaaz Mukammil Kar Leni Chaahiye, 
Taahum Bila Uzr (Takleef Ya Wajah) Is Qadr Taakheer (Der) Kama 
Manaa Hai. [Sunan I bn Maajah, Hadees (Saheeh) : 1123] 

JUMUAH KE DIN KA ROZAH. 

Abu Hurairah (Raziyaiiaahu Anhu) Se Rivaayat Hai Ke, 

Unho Ne Nabi ( ph uujjtulc ) Se Suna Ke, 

"Koi Bhi Shakhs Jumuah Ke Din Us Waqt Tak Rozah Na Rakhey Jab 
Tak Us Se Ek Din Pehle Ya Us Ke Ek Din Ba'd Rozah Na Rakhta Ho." 

[Saheeh Al-Bukhaari, Kitaab As-Saum (fasting), Hadees : 1985] 

JUMUAH KE DIN KI EK GHADI (waqt) JIS MEIN 
KASRAT SE DUAA KARNA CHAAHIYE. 

Raavi-e-Hadees Abu Hurairah (Raziyaiiaahu Anhu), 

Nabi ( joJL uj_9 ajJLc ) Ne Farmaaya : 

"Sab Se Behtar Din Jis Mein Sooraj Nikla (Woh) Jumuah Ka Din Hai, 

Isi Din Aadam (Alaihissalaam) Paida Kiye Gaye, Isi Din Woh Jannat 
Mein Daakhil Kiye Gaye, 

9 | Page 













To Download Islaamic PDFs, search Ibn Aadam Archive on Google. 

Isi Din Woh Jannat Se (Zameen Par Utaarey Gaye) Is Din Mein Ek 
Ghadi (Waqt) Aisi Hai Ke Jisey Muslim Banda Namaaz Ki Haalat 
Mein Paaye Aur Allaah Se Us Mein Kuch Talab Karey Tou Allaah 
Usey Zaroor Ataa Farmaaega. 

Abu Hurairah (Raziyallaahu Anhu) Kehte Hain: Phir Mai Abdullaah Bin 
Salaam Se Milaa Aur Un Se Is Hadees Ka Zikr Kiya Tou Unho Ne Kaha: 

Mai Yeh Ghadi Achchi Tarah Jaanta Hoon. Mai Ne Kaha: Mujhe Bhi 
Uske Baarey Mein Bataaiye Aur Is Silsiley Mein Mujhse Kuch Bukhl 
(Kanjoosi) Na Keejiye. 

Unho Ne Kaha: Yeh Asr Ke Ba'd Se Lekar Sooraj Doobney Ke 
Darmiyaan Hai, Is Par Mai (Abu Hurairah) Ne Kaha: Yeh Asr Ke Ba'd 
Kaise Hosakti Hai Jabke Rasool Allaah Ne Kaha: Isey Musalmaan 
Banda Haalat Namaaz Mein Paaye Aur Yeh Waqt Aisa Hai Jis Mein 
Namaaz Nahi Padhi Jaati ? 

Tou Abdullaah Bin Salaam Ne Kaha: Kya Rasool Allaah Ne Yeh 

Nahi Farmaaya Hai Ke Jo Shakhs Namaaz Ke Intizaar Mein Kisi Jagah 
Baitha Rahey Tou Woh Bhi Namaaz Hi Mein Hota Hai ? Mai (Abu 
Hurairah) Ne Kaha: Kyun Nahi Zaroor Farmaaya Hai. Tou Unho Ne 
Kaha: Tou Yahi Muraad Hai. 

[Jaami At-Tirmizee, Fladees (Saheeh) : 491; Al-Bukhaari : 935 ; Ibn Maajah : 1137] 

VAZAAHAT: Saheeh Muslim Mein Abu Moosa (Raziyallaahu Anhu) Se 
Rivaayat Hai Ke, Nabi (fyi&) Ne Farmaaya: 

"Yeh Ghadi Imaam Ke Mimbar Par Baithney Se Lekar Khutbey Se 
Faraaghat Ke Darmiyaan Hai." 

Yeh Donon Ahaadees Saheeh Hai. Is Liye Baqaul Imaam Ahmad 
Aur Ibn Abdul Birr Donon Waqton Mein Duaa Ki Koshish Kami Chaahiye. 

